વડાપ્રધાન નરેન્દ્ર મોદીએ સાંસદ આદર્શ ગ્રામ યોજનામાં દેશના સાંસદોને વિકાસ માટે કોઇ એક ગામ દત્તક લેવા આપેલા નવતર વિચારને પગલે ગુજરાતમાં ધારાસભ્યોને આવું એક-એક દત્તક લેવા મુખ્યમંત્રીએ અગાઉ પ્રેરણા આપી હતી. આ સંદર્ભે આજે તેમણે જિલ્લા કલેક્ટરો-જિલ્લા વિકાસ અધિકારીઓની રાજ્ય પરિષદમાં એવું પ્રેરક સૂચન કર્યું હતું કે, ચૂંટાયેલા પ્રજાકીય પ્રતિનિધિઓની જેમ જ રાજ્ય શાસનના ઉચ્ચ સેવા કર્મીઓ પણ એક-એક ગામ સ્વચ્છતા-સફાઇ માટે દત્તક લે તો ગુજરાત સ્વચ્છતા-સ્વસ્થતાના ‘સ્વચ્છ ભારત' અભિયાનમાં અંગ્રેસર બની શકે તેમ છે.